**Se întrepătrund cuvintele**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Surâsul tău e o dimineaţă în care se trezesc florile să-l soarbă,

o iarbă care se spală pe faţă cu rouă

şi soarele răsare să-l sărute c-o rază

furată cu gândul de muritor.

E o lumină care se destăinuie cu spirit ceresc

până ce răcoarea fuge spre mările nordului,

văd cum prin trup urcă poftele zilei

într-o amiază înaltă şi albastră.

Cu surâsul mă umpli cu sevă ca pe un fruct

şi-mi pui pe suflet o palmă cât o frunză

din viile ce se desfăşoară la orizont.

Se întrepătrund cuvintele zidite cum piatra

una peste alta cu liant de suflet

şi este mai mult decât trainic şi mai înalt.

Nopţii dacă i-aş fura din întuneric,

să-l dau cu împrumut adâncului din mări,

s-ar rupe din mine nepăsarea care conduce spre iad.